गोदाम मलिक पर दर्ज एफआईआर, जांच जारी
लालचंदन मामले में सीआईए पुलिस ने अब गोदाम मालिक नजफगढ़ के गांव खेरा निवासी अजीत को एफआईआर में नामजद कर लिया है। हालांकि अभी तक गोदाम मालिक से किसी भी तरह की पूछताछ नहीं की गई है। वहीं पुलिस की ओर से भी इस मामले में अभी कोई खुलासा नहीं किया जा रहा है। बता दें कि पुलिस ने जब्त किए लाल चंदन की कीमत 50 करोड़ रुपए आंकी है।
बड़ीखेप मिलने से हर कोई हैरान
सीआईएकी ओर से रामजस नगर कॉलोनी में एक गोदाम से चंदन की लकड़ियां पकड़ी गई थी। गोदाम से पुलिस ने 46 टन 510 किलोग्राम लकड़ी बरामद की है। ड्यूटी मजिस्ट्रेट नायब तहसीलदार मनमोहन सिंह की अगुवाई में सोमवार की देर शाम तक लकड़ी की पैमाइश का काम पूरा किया था। पुलिस ने गोदाम को सील कर दिया है। पुलिस ने पाया है कि गोदाम से पकड़ी गई चंदन की लकड़ियों की कीमत कम से कम 50 करोड़ रुपए है। माना जा रहा है लाल चंदन की अंतरराष्ट्रीय बाजार में कीमत कहीं ज्यादा है।
पूछताछमें आगे की कड़ियां जुड़ना संभव
धारूहेड़ाथाना पुलिस ने सोमवार की देर शाम को इस मामले में प्राथमिकी दर्ज की। पुलिस ने धोखाधड़ी, चोरी फॉरेस्ट एक्ट सहित विभिन्न धाराओं के तहत दिल्ली नजफगढ़ के गांव खैरा निवासी अजीत सिंह के खिलाफ प्राथमिकी दर्ज की है। जानकारी के मुताबिक अजीत खेरा ने ही धारूहेड़ा में रामजस कॉलोनी को काटा है तथा क्षेत्र में प्रॉपर्टी का उसका अच्छा खासा कारोबार है। पुलिस को भी पूरी उम्मीद है कि अजीत खेरा से पूछताछ के बाद ही मामले में आगे की कड़ियां जुड़ पाना संभव है। जिसका नाम सामने आएगा कार्रवाई की जाएगी।
जांच कर रहे हैं, अभी खुलासा ठीक नहीं
^मामलेकी गंभीरता से जांच की जा रही है। अभी ज्यादा खुलासा किया नहीं जा सकता। चंदन की लकड़ियां किसकी थी तथा यहां पर कैसे एकत्रित की गई थी, इसका पता पूरी जांच के बाद ही पता लग पाएगा। -रणबीर सिंह, आईआे, सीआईए, रेवाड़ी।
hin_Deva hin_Deva hin_Deva hin_Deva hne_Deva hin_Deva hin_Deva hin_Deva